71° nord

71° nord er en norsk realityserie som har gått på TVNorge siden 1999. I denne realityserien skal en gruppe deltakere ta seg fra Lindesnes til Nordkapp. Ferden er inndelt i faser og én deltager sendes hjem i hver episode. Deltakerne er oftest vanlige ukjente mennesker, men det har også vært vist flere versjoner med kjendiser som trekkplastre. Vinneren har fått en ny personbil. Fra 2010 er det blitt sendt en egen kjendisversjon kalt 71° nord – Norges tøffeste kjendis. 

71° nord og Robinsonekspedisjonen var de to første reality-TV-programmene som ble produsert og sendt i Norge.

Konseptet er norsk og er solgt til flere land.

Ordinærutgaven av serien er blitt kåret til beste reality under Gullruten to ganger. I tillegg har Jan Fasting vunnet Gullrutens fagprise for sitt arbeid med programmet, mens kjendisutgaven har vunnet tre Gullrutenpriser.

Konsept
Tittelen henspiller på målet for turen, som går fra Lindesnes til Nordkapp på 71° nord. På veien skal deltakerne kjempe seg gjennom vakker, men til tider meget krevende og farlig natur. På hver etappe har de tidsfrister som skal overholdes for at oppdragene skal godkjennes, og belønning mottas. De får prøve sin fysiske og ikke minst sin psykiske styrke på veien mot nord. Flere ganger har deltagere trukket seg fra oppdrag de selv mente var for tøft for dem.

Vanligvis blir en deltaker sendt hjem i hver episode, bortsett fra i 2002 og 2003, der det var en valgt leder som bestemte hvem som skulle hjem, gjøres dette ved at deltakerne rangerer hverandre. Den som får lavest poengsum må forlate gruppen. Fra og med 2007 ble ingen deltakere sendt hjem i de første programmene, men bare «merket». Når så fire deltakere var merket, konkurrerte disse innbyrdes om å unngå å bli den første som måtte forlate gruppen. I noen tilfeller har slik merking, og konkurranse mellom de merkede, også blir brukt senere i serien.

Deltakerne kan imidlertid sikre seg mot hjemsendelse ved å vinne frikort. Frikortkonkurransene er varierte, og kan spenne fra å løse puslespill, skytekonkurranser, elvesurfing, vannski osv.

Den siste uttaksrunden for deltakerne i serien er en 2–3 dagers samling der de testes fysisk og psykisk. I 2002, 2003 og 2010 ble det laget et eget program («Episode 0») i forbindelse med dette uttaket.

Antall deltakere, episodelengde og episodeantall har variert gjennom sesongene.

I den 14. sesongen av kjendisversjonen ble sesongen avsluttet på Svalbard. Dette var første gangen at målstreken ikke var på Nordkapplatået.

Bak serien
Produksjon

 hadde ideen til konseptet, og var også produsent de to første sesongene. I 2001 overtok Rune Biseth-Michelsen som produsent (første året med Åse Marie Bendiksen som co-produsent, senere alene). En del år senere kom Amund Simensen inn på produksjonssiden.

Intro og bakgrunnsmusikk er ved gruppa Bacteria.

Sikkerhet 

Serien produseres av en stab på over 30 personer, som reiser i 30 dager gjennom hele Norge.  var ansvarlig for rute og sikkerhet de 12 første sesongene, mens dette siden 2011 har blitt ivaretatt av selskapet Storm Adventures. 

Søkere
Kun 175 søkte om å få delta i første sesong (til sammenligning hadde første sesong av Robinsonekspedisjonen rundt 6000 søkere), men i neste sesong hadde antall søkere økt til 1500.

Programledere
Tom Stiansen (2006–2026)
Elin Tvedt (2001–2005)
Tom Strømnæss (2000)
 (1999)

Seertall og mottakelse
Serien hadde en beskjeden start med bare 113 000 seere på premieren, men etter hvert steg seertallene betraktelig.Aftenposten aften – Lave seertall for TVNorge-satsinger (8.9.1999, s.36)Aftenposten morgen – Årets beste for 71 grader nord (9.11.2004) «Torsdag satte 71 grader nord ny seerrekord med 456 000 seere» Andre sesong hadde et snitt på 283 000.Dagbladet - Full krig om kikkerne (8.3.2001) 

 Priser og nominasjoner 
Oversikten gjelder ordinærutgaven av serien. For priser og nominasjoner for kjendisutgaven, se 71° nord – Norges tøffeste kjendis
 Pris  Kategori  Nominert/vinner  Resultat Gullruten 2000  Beste dokudrama     Gullruten 2001  Beste dokudrama     Gullruten 2002  Beste reality     Gullruten 2003  Fagprisen     Gullruten 2004  Beste reality/dokusåpe     Gullruten 2005  Beste reality     Gullruten 2006  Beste reality     Gullruten 2008  Beste reality     Gullruten 2009  Beste reality     Gullruten 2011  Beste konkurransedrevne reality     Gullruten 2012  Beste konkurransedrevne reality     Gullruten 2013  Beste reality (konkurranse)     Årets deltaker     Gullruten 2016  Beste konkurransedrevne reality     Beste TV-øyeblikk  «Luftig overnatting»   Publikumsprisen  Tom Stiansen   Gullruten 2017  Beste konkurransedrevne reality     Gullruten 2019  Beste klipp, underholdning     Gullruten 2020   Beste foto enkamera underholdning    

Vinnere
For mer utfyllende informasjon, se Sesongoversikt
 1999: Gunnar Hagen, Oslo
 2000: Njaal Reitan, Stavanger
 2001: Hanne Steen Henriksen, Harstad
 2002: Johan Mathis Buljo, Kautokeino
 2003: Trond Hallan, Tønsberg
 2004: Morten Lauknes, Haugesund
 2005: Eivind Antonsen Segtnan, Tromsø
 2006: Christine Vindenes, Bergen
 2007: Madeleine Lagergren, Oslo
 2008: Benedicte Unhjem Johansen, Asker
 2009: Tarjei Gautefall Nicolaisen, Drangedal
 2010: Mari Wedum, Stavanger
 2011: Birgitte Hustad Vinjevoll, Ørsta
 2012: Fredrik Thorsell Næs, Skien
 2013: Andreas Våge, Trondheim
 2014: Kent Roger Tangvik, Trondheim
 2015: Stian Drotningsvik, Bergen
 2016: Gry B. Skarstein, Os
 2017: Steffen Stegavik, Trondheim
 2018: Anine Ahlsand, Oslo
 2019: Amanda Helseth, Ålesund
 2020: Steffen Torgersen, Trondheim

Deltakeroversikt

Sesongoversikt
Sesongoversiktene inneholder blant annet en fullstendig oversikt over deltakere. Oversikten er delt i to: En for for de ordinære utgavene og en for kjendisutgavene.

Produksjoner utenfor Norge
Konseptet har blitt solgt til flere land:
 : 71° nord : 69° nord : Ekspedycja : Abenteuer Schweiz  USA/Canada: No Boundaries  (RTL2): Ingen produksjon ennå
  Belgia/Nederland: 71° noord  (ITV): 71 Degrees NorthDe danske, belgisk/nederlandske og engelske versjonene ble spilt inn i Norge. De øvrige seriene ble spilt inn i de respektive landene.
Ved siden av den norske utgaven er den engelske versjonen, «71 Degrees North», og den amerikanske versjonen, «No Boundaries», de eneste av disse som er vist på norsk fjernsyn. «71 Degrees North» ble vist på MAX vinteren 2011, mens «No Boundaries» ble vist på TVNorge sommeren 2002 under tittelen «71° nord USA». Denne tittelen er noe misvisende, ettersom ruten gikk gjennom Canada og målet var polarsirkelen. Norske kommentarer ble lest av Tom Strømnæss.

 Litteratur 
 Fasting, Jan (2005): 71° nord – Norges vakreste eventyr'', Sirene, Norge

Se også
Oversikt over norske Reality-TV-serier

Referanser

 Eksterne lenker 
 Programmets hjemmeside på TV Norge
 Siden til kjendisversjonen
 Oversikt over 71° nord-konseptet 

Kategori:Norske reality-TV-serier
 71
Kategori:Gullruten for beste TV-program
Kategori:TV-produksjoner på TVNorge
Kategori:TV-program med vinnere av Gullrutens fagpris
Kategori:Norske TV-produksjoner fra 1990-årene
Kategori:Norske TV-produksjoner fra 2000-årene
Kategori:Norske TV-produksjoner fra 2010-årene
Kategori:Norske TV-produksjoner fra 2020-årene